Gunuang Hamiguitan
Gunung Hamiguitan adolah sabuah gunuang nan barado di provinsi Davao Oriental, Filipina. Gunuang iko punyo tinggi 1.620 meter. Gunuang basarato lingkuangan sakitarnyo marupoan salah ciek populasi makhluk hidup lia paling baragam di Filipina. Flora jo fauna nan dapek ditamuan di daerah tasabuik diantaronyo alang filipina jo babarapo jinih Nepenthes, sarupo Nepenthes peltata nan endemis di daerah iko.[2] Gunuang iko mampunyoi area hutan linduang nan punyo luweh sakitar 2.000 hektar. Hutan iko sangaik tanamo karano marupoan hutan ketek nan unik nan punyo banyak batang kayu nan alah ba umua ratuihan tahun nan tumbuah di ateh tanah ultrabasa. Di sisi lainnyo di hutan ko banyak juo spesies flora jo fauna nan tarancam punah.[3]
Lokasi[suntiang | suntiang sumber]
Gunuang Hamiguitan barado di provinsi Davao Oriental di bagian tenggara pulau Mindanao, Filipina. Gunuang iko digunoan sabagai pabatehan antaro Mati, San Isidro, jo Governor Generoso.[4] Kawasan pagunuangan Hamiguitan saluweh 6.834 hektar, diresmian sabagai taman nasional jo suaka margasatwa pado tahun 2003.[4] Pado bulan Juni 2014, taman nasional iko dimasuakan ka dalam daftar Situs Warisan Dunia UNESCO.[5]
Tumbuahan[suntiang | suntiang sumber]
Pancatatan jinih flora atau tumbuahan nan ado di kawasan gunuang jo sakitarnyo manunjuakan bahwasanyo hutan pagunuangan mampunyoi jinih tanaman paliang baragam nan punyo 462 spesies, disusul dek hutan dipterokarp nan punyo 338 spesies, hutan balumuik nan punyo 246 spesies sarato jo hutan agro-sistem nan punyo 246 spesies. Babarapo tumbuahan nan biaso ditamuan di Gunuang Hamiguitan tamasuak Leptospermum flavescens, Calophyllum blancoi, Nepenthes alata,[6] Nepenthes hamiguitanensis,[7] Nepenthes micramphora,[6] Nepenthes mindanaoensis,[6] dan Nepenthes peltata.[6]
Binatang[suntiang | suntiang sumber]
Daftar merah International Union for Conservation of Nature (IUCN) alah mangidentifikasi saindaknyo tadapek sakitar 11 spesies vertebrata nan tarancam punah. Dewan Pertanian, Kehutanan jo Sumber Daya Alam jo Pambangunan Filipina malaporkan bahwasanyo gunuang iko dihuni dek limo spesies nan tarancam punah, 27 spesies langka, 44 spesies endemik sarato jo 59 spesies nan banilai ekonomi. Babarapo binanatang nan biaso ditamuan di Gunuang Hamiguitan diantaronyo alang filipina, tarsius filipina, ruso coklat filipina, jo musang luwak.[5]
Rujuakan[suntiang | suntiang sumber]
- ↑ a b de Ferranti, Jonathan; Maizlish, Aaron. "Philippine Mountains - 29 Mountain Summits with Prominence of 1,500 meters or greater". Diakses tanggal 2009-01-09.
- ↑ "Nepenthes species in the Philippines". The International Carnivorous Plant Society. April 2008. Diakses tanggal 2020-11-08.
- ↑ "Davao Oriental wants Hamiguitan declared as world heritage site". GMA 7. 2008-05-05. Diakses tanggal 2020-11-08.
- ↑ a b "An Act Declaring Mount Hamiguitan Range And Its Vicinities As Vicinities As Protected Area Under The Category of Wildlife Sanctuary And Its Peripheral Areas As Buffer Zone and Appropriating Funds Therefor". Congress of the Republic of The Philippines. 2003-07-23. Diakses tanggal 2020-11-08.
- ↑ a b "Nine new sites inscribed on World Heritage List". UNESCO. Diakses tanggal 2020-11-08.
- ↑ a b c d McPherson, S.R. 2009. Pitcher Plants of the Old World. 2 volumes. Redfern Natural History Productions, Poole.
- ↑ Gronemeyer, T., A. Wistuba, V. Heinrich, S. McPherson, F. Mey & A. Amoroso 2010. Nepenthes hamiguitanensis (Nepenthaceae), a new pitcher plant species from Mindanao Island, Philippines. In: S.R. McPherson Carnivorous Plants and their Habitats. Redfern Natural History Productions Ltd., Poole. pp. 1296–1305.
min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn eng_Latn eng_Latn eng_Latn eng_Latn eng_Latn eng_Latn